open-index/open-wikipedia-markdown huggingface dataset:
Adriaan Louw Albertyn

**Adriaan Louw Albertyn** (1 Februarie 1875 – 10 Augustus 1962) is op 1 Februarie 1875 gebore as een van nege kinders van die predikant Johannes Rudolph Albertyn (1847–1920) (na wie die dorpie Albertinia vernoem is) en Margaretha Johanna Elizabeth Louw (1848–1921).

## Lewe en werk 
Sy broers en susters is Pieter Kuipers, Charlotte Louise, Johannes Rudolph, Margaretha Eizabeth, Louise Isabel, Johanna Georgina, Nico Hofmeyr en George Muller. Hy is op 17 November 1924 getroud met Helena Johanna van der Westhuizen. Op 10 Augustus 1962 is hy oorlede.

## Skryfwerk 
Hy skryf die roman “''''' 'n Volk se erfenis'''''” wat die tyd van die Anglo-Boereoorlog tot na die Rebellie agtergrond het. 'n Dogtertjie wat deur die oorlog wees gelaat is, word deur haar oom en tannie grootgemaak op haar erfplaas, waar sy vir Andries Pretorius ontmoet. Net toe die liefde begin vlam, breek die Rebellie uit en Andries sluit aan by generaal De Wet se kommando. Die verhaal word verder vertel uit die oogpunt van die vroue wat tuisbly en na die boerderye omsien. Hulle angs en bekommernis word verwoord terwyl hulle ook deurloop onder die woede van die buurman wat aan die regeringsmagte se kant aktief deelneem. “***Die kapkar in die nag***”, wat afspeel teen die agtergrond van die Anglo-Boereoorlog en die inname van Pretoria. Koos van Rensburg is 'n vername amptenaar van die Munt wat moet toesig hou oor die  verwydering van groot hoeveelhede goud wat elders versteek moet word sodat die Engelse dit nie in die hande kry nie. Wanneer hy verdwyn weet niemand waar die goud is nie.

## Publikasies 
* **1947** Die geraamte getuig
* **1952** 'n Volk se erfenis
* **1959** Die kapkar in die nag

## Ander Verwysings 
* Esaach: http://www.esaach.org.za/index.php?title=Albertyn,_A.L
* Oocities: http://www.oocities.org/hendrik_louw/albertyn.pdf

## Verwysings
Gerard Jacobus Combrink

**Gerard Jacobus Combrink** is 'n Suid-Afrikaanse skrywer en is op 29 Desember 1919 gebore.

## Lewe en werk 
Reeds as leerling lewer hy bydraes tot *Die Jongspan* en in later jare skryf hy etlike kortverhale. Hy bekwaam homself as onderwyser en gee onder andere skool aan die J.W. Luckhoff-skool op Heidelberg in Transvaal. Hy bly in Benoni.

## Skryfwerk 
Sy eenbedryf, "Die put", word opgeneem in die versamelbundel *Debuut*, wat versorg is deur Ciska en Francois Marais. Hierin probeer 'n weduwee haar kind, wat in 'n put geval het, met behulp van 'n paar mans uithaal. Die drama ondersoek die grens tussen gesonde selfbehoud en lafhartigheid.

Hy raak veral bekend met die verhale uit die ou-Kaapse tydperk wat hy onder die skuilnaam Jacques Andrés skryf. Die Nina-reeks se hoofkarakter is Nina, wat deurmekaar raak met die Kapenaar Leo van Ronk en die sjeik Ibn el Hakam. In "Nina die nimf en die kaptein" ontmoet sy kaptein Leo van Ronk, wat selfs in Frankryk 'n draai maak om uit te vind waarom mense haar wil ontvoer. In "Nina en die sjeik" gaan Nina alleen na Algerië om na haar vermiste moeder te gaan soek en laat Leo van Ronk in die Kaap agter. Hier ontmoet sy vir sjeik Ibn el Hakam en beleef verskeie avonture. In "Nina die slavin" word sy ontvoer en Leo van Ronk en sjeik Ibn el Hakam probeer haar kry voordat die bose comre Cotbert de Sevigné haar vermoor. Die kavalier in "As die kavalier bemin" is Don Ricardo Tenorio y Silvestre, gewild onder die setlaars en bemind onder die jong meisies, maar vir vele boosdoeners "die uitlander", die Spanjaard wat sake vir hulle kom omkrap. 

## Publikasies 
**1976**
* As die kavalier bemin
**1977**
* Tropiese geweld
**1978**
* Nina die nimf en die kaptein
* Nina en die sjeik
**1979**
* Nina die slavin

## Verwysings 
## Ander bronne 
* Marais, Francois en Marais, Ciska (samestellers) “Debuut” Nasionale Boekhandel Bpk. Kaapstad Eerste uitgawe 1966
Annelise Erasmus

**Annelise Erasmus** is 'n Suid-Afrikaanse vryskutskrywer en seksuele filosoof. Sy studeer vanaf 1986 aan die Universiteit van Pretoria, waar sy in 1988 'n B.A.-graad in Sielkunde en Kriminologie verwerf. Sy skryf drie boeke onder die naam Annelise, maar skryf ook verskeie artikels (akademies sowel as populêr) en verhale onder haar volle naam en van. Sy verwerf in 2013 'n B.A. Honneursgraad in Filosofie aan die Universiteit van Pretoria en in 2017 'n Meestersgraad by dieselfde universiteit. Die titel van haar verhandeling is "Masters, slaves and spiritual sexuality."

## Lewe en werk 
Na sy haar eerste graad ontvang werk sy van 1990 tot 1996 as joernalis by die Suid-Afrikaanse Kommunikasiedienste op die redaksie van die Suid-Afrikaanse Jaarboek. Na die geboorte van haar kinders word sy 'n voltydse ma en tuisteskepper. Wanneer haar kinders ouer is begin sy weer skryf asook later weer studeer. Vir gesinsgeoriënteerde tydskrifte skryf sy verskeie natuurartikels. Sy skryf ook meningsrubrieke vir die By, 'n bylaag van die Beeld.  Haar boeke gee sy self uit onder die handelsmerk Goddess-Unlimited Communications, terwyl sy ook die erotiese webwerf www.kombiekiehier.co.za skep. Sy is getroud met Gustav. Die egpaar het twee kinders (Andine en Zander) en bly in Pretoria-Oos.

## Skryfwerk 
Op jong ouderdom verskyn haar eerste gediggie in *Patrys*, die maandblad vir die jeug. Sy debuteer met die erotiese roman “***Maanvrug***”. Die hoofkarakter is ŉ voorstedelike huisvrou wat worstel met haar seksualiteit en huwelik. Die opvolg hierop is “***Weerloos***”, waarin met genres en mites ŉ erotiese droom  geskep word. Dakini was die priesteres van Inanna, die godin van liefde en seksualiteit. Die leser volg Dakini op ’n erotiese ontdekkingstog deur die Vroeëtyd en daarna.  Daarna volg “***Slavin***”, waarin die tema van seksuele dissipline, pyn en masochisme (BDSM) blootgelê word, met mense wat genot daaruit put om pyn toe te dien en te ontvang. Tanika, ŉ enkelouer, feminis en skrywer doen navorsing oor BDSM en geleidelik word sy ingesleep om Meester Rudolf se seksslaaf te word. 

*Verbum et Ecclesia* publiseer in 2017 haar artikel "**When equal becomes the same. The spirituality of sex: Have we lost it**?"

## Publikasies 
* **2007** Maanvrug
* **2008** Weerloos
* **2010** Slavin

## Ander Verwysings 
* Diedericks, Erla-Mari “Vir kop en lyf” “Rapport” 3 April 2011
* Eloff, Karin “Pynlike plesier” “By” 1 Mei 2010
* Ferreira, Louise “Klere wys nooit ja vir verkragting” “Beeld” 26 September 2011
* Fitzpatrick, Marida “Godin van begeerte” “By” 28 April 2007
* Rossouw, Johann “Méér as net ŉ soete, erotiese vrug” “Beeld” 5 Mei 2007
* Erasmus, A & Lombaard, C.J.S "When equal becomes the same. The spirituality of sex: Have we lost it?" Verbum et Ecclesia, Vol 38, No 2 (2017)

## Verwysings
Frank Anthony

**Frank Anthony** is 'n Suid-Afrikaanse skrywer en is in 1940 gebore en word groot op Stellenbosch.

## Lewe en werk 
Hy word in 1972 in Pietermaritzburg in die historiese Native Commissioner's Court saam met twaalf ander beskuldigdes skuldig bevind ingevolge die Wet op Terrorisme van 1967 en tot ses jaar gevangenisstraf gevonnis, wat hy vanaf 1973 tot 1979 uitdien. Hiervan het hy die grootste gedeelte op die eilandgevangenis op Robbeneiland deurgebring.

## Skryfwerk 
In sy digbundel “'*r*obbeneiland my kruis my huis'''''” verbreed hy die letterkunde deur in Afrikaans sy belewenis in die tronk op Robbeneiland weer te gee, ervaringe wat normaalweg slegs in Engels aangeteken is. In sy voorwoord tot die bundel vra Anthony dat sy gedigte as kuns gelees moet word, eerder as slegs politieke verset, aangesien dit bedoel is om 'n meer universele uiting van gevangeskap te wees. Hy sluit verskeie interessante voetnote in, waarin hy woorde wat algemeen op Robbeneiland gebruik is, verklaar. Verskeie kritici loof die emosionele impak wat die gedigte het, hoewel die bundel as poësie hoofsaaklik negatief beoordeel word. Sy gedig “*Dobbelsteen*” word opgeneem in Gerrit Komrij se bloemlesing “''Die Afrikaanse poësie in 'n duisend en enkele gedigte*”, terwyl fragmente uit die titelgedig opgeneem word in “*Poskaarte*” onder redaksie van Louise Viljoen en Ronel Foster.

Hy skryf ook in Engels en sy roman “***The journey: The revolutionary anguish of Comrade B**''” verskyn in 1991 by Ravan Press. Hierin gee hy die hoop en die uiteindelike teleurstelling met die beplande revolusie weer.

## Publikasies 
**1983** Robbeneiland my kruis my huis

**1991** The journey: The revolutionary anguish of Comrade B

## Ander Verwysings 
* Anthony, Frank “robbeneiland my kruis my huis” Kampen-Uitgewers Kasselsvlei
* Van Coller, H.P. (red.) “Perspektief en Profiel Deel 2” J.L. van Schaik-Uitgewers Pretoria Eerste uitgawe 1999
* Willemse, Hein “Aan die ander kant” Protea Boekhuis Pretoria Eerste uitgawe Eerste druk 2007
* Conradie, P.J.J. “Afrikaans: 'n eiland reik uit” “Stilet” Jaargang 5 no. 1, Maart 1993

## Verwysings
Michael Albertus Smit

thumb|Michael Albertus Smit (1940s)
**Michael Albertus Smit** is 'n Suid-Afrikaanse skrywer wat sy skrywerk onder die skuilnaam Antonius publiseer.

##  Skryfwerk 
Hy studeer aan die Universiteit van Stellenbosch en behaal in 1926 die Hoër Primêre Onderwysdiploma.

Hy skryf die drama *Koning Saul* wat in 1949 gepubliseer word onder die skuilnaam Antonius. Dit is 'n simpatieke uitbeelding van die lewe en val van die eerste koning van Israel en is in rymlose verse geskryf. Sy ontspanningsroman *Westewinde oor Skaars-van-Als* volg in 1969.

## Publikasies 
* **1949** *Koning Saul* (Antonius)
* **1969** *Westewinde oor Skaars-van-Als* (M.A. Smit)

## Verwysings
Duane Aslett

**Duane Aslett** studeer aan die Universiteit van Suid-Afrika, waar hy in 1998 die B.Juris-graad, in 2002 die LL.B.-graad en in 2004 die LL.M.-graad in die Regte behaal.

## Lewe en werk 
In 2009 verwerf hy aan die Universiteit van Johannesburg 'n Sertifikaat in Geldwasbeheer. Hy is toegelaat tot die Balie as 'n Advokaat in die Hooggeregshof van Suid-Afrika. Die Teologie is 'n verdere belangstelling en hy studeer ook aan die South African Theological Seminary, waar hy in 2007 'n Sertifikaat in Christelike Lewe en in 2010 'n M.Th.-Graad verwerf. Hy is 'n senior lektor in Forensiese Rekeningkunde aan die Potchefstroom-kampus van Noordwes-Universiteit, waar hy ook studeer vir sy LL.D.-graad in die Regte. Die voorgestelde titel van sy proefskrif is “*Combating Organised Crime in South Africa*”. In 2012 woon hy die Herfsskool van die ATKV se Skryfskool by die universiteit by. Hy is getroud met Tammy en hulle bly in Potchefstroom.

## Skryfwerk 
Sy debuut is met die misdaadroman “***Skoppensboer***”, met die titel wat in gesprek tree met Eugène Marais se bekende gedig en ook die skurk se noemnaam is. Hy staan aan die hoof van 'n georganiseerde misdaadsindikaat wat belange het in vele bedrywe, insluitende geldwassery, smokkelary, afpersing en prostitusie. Sy teenstanders maak hy van kant met twee skote uit sy rewolwer, maar nie voordat hy 'n koeplet uit Marais se gedig aan die slagoffer voordra nie. Teenoor hom staan die held, Rex Reyneke, gekwalifiseerde prokureur en geheime agent, wat op sy spoor beland en hom probeer vastrek. Dit beland Rex in groot gevaar en die ergste is dat hy boonop gevoelens ontwikkel vir die prostituut Alicia Vermeulen. Kaptein Januarie van die Valke beland ook op Skoppensboer se spoor na aanleiding van die ontvoering van 'n jong vrou.

## Publikasies 
* **2014** Skoppensboer

## Verwysings
Louis P. Avenant

**Louis P. Avenant** is 'n Suid-Afrikaanse skrywer. Hy skryf ontspanningsverhale.

## Lewe en skryfwerk 
In ***“Dwaallig of ster”*** is Vic Loedolf van die on-derdorp se ma oorlede omdat die spoorwegdokter eers klaar wou tennis speel voordat hy wou uitkom. Vic besluit om 'n regte dokter te word wat onder sy eie mense werk. Na baie swaarkry word hy eindelik wel 'n dokter en 'n gesogte immunoloog. Sy sosiale kring, sy be-kendheid en sy leefstyl maak dit egter baie moeilik vir hom om onder sy eie mense te werk en hy moet 'n keuse maak. ***“Die hotnotsvy is vrank”*** is 'n roman oor die vissers geskryf in die vissersidioom, waar Dries sy lewe herleef op soek na die betekenis daarvan. Hy herleef die grootwordjare saam met Pa Petta op die skuit Megal in die diepsee, en Nardeen wat op die kaaimuur staan en wag.

## Publikasies 
* **1969** Dwaallig of ster
* **1972** Die hotnotsvy is vrank

## Verwysings
Johan Badenhorst

**Johan Badenhorst** is 'n Suid-Afrikaanse skrywer en is in 1959 gebore. Hy ontvang sy laerskoolopleiding by Laerskool Nongoma in Zoeloeland, waar sy pa onderwyser was, waarna hy na Hoërskool Empangeni gaan.

## Lewe en werk 
Reeds op skool begin hy nuus stuur vir die Suid-Afrikaanse Uitsaaikorporasie (SAUK). Hy studeer Regte aan die Universiteit van Pretoria, behaal 'n honneurs in Strategiese Studies aan die Randse Afrikaanse Universiteit (RAU) en werk dan vir 'n tyd lank by die SAUK. In 1990 sluit hy by Scholtz Films aan waar hy onder andere die televisieprogramme “*Boude en blaaie*” en “*Van die Kaap tot die Kunene*” oor die skrywer en swerwerkok Pieter Pieterse vervaardig. Hierdie programme was sy leerskool vir koskook- en reisprogramme en sy inspirasie vir die  televisieprogram “*Voetspore*”, waarvan hy die vervaardiger is. Sedert 2000 onderneem hy en sy span gereelde Afrika-reise, op verskillende roetes, sodat die besienswaardighede en interessante inligting van die kontinent op hierdie manier ontbloot word. Hieruit spruit verskeie reekse van “*Voetspore*”. 

Die sukses van die televisieprogram laat hom besluit om ook die Voetspore- leefstylwinkel en 4x4 monteringsentrum in April 2013 by 'n winkelsentrum in die ooste van Pretoria te begin. Dit verskaf al die benodigdhede vir die mense wat self reise wil onderneem, terwyl die monteringsentrum voertuie uitrus met toerusting soos ekstra water- en petroltenks en spesiale vering. Johan is ook die vervaardiger van die musiekspel “*Stuur groete aan Mannetjies Roux*”.

## Gesinslewe 
Johan is getroud met Alma en hulle het drie kinders, van wie Nina die oudste is, Heleen die middelkind en Streicher die jongste. Die gesin bly in Kleinmond in die Wes-Kaap.

## Skryfwerk 
Hy vertel die televisieprogram *Voetspore* se reisavonture in die boeke *In die voetspore van die grotes*, *Voetspore op die strand*, *Van die Kaap tot Kilimandjaro*, *Van Kilimandjaro tot by Kaïro*, *Van Gansbaai tot Gaboen*, *Casablanca tot die Kaap* en *Agulhas tot Alexandrië*. Dit bevat vertellings oor die reis, meermale op 'n dag-tot-dag verslag van die dag se gebeure, ryklik geïllustreer met foto’s. *Voetspore 4x4 kookboek* is 'n praktiese kookboek vir mense wat reis.

## Publikasies 
* 2001: In die voetspore van die grotes
* 2002: Voetspore op die strand
* 2007: Van die Kaap tot Kilimandjaro
* 2007: Voetspore 4x4 kookboek
* 2008: Van Kilimandjaro tot by Kaïro
* 2009: Van Gansbaai tot Gaboen
* 2011: Voetspore: Casablanca tot die Kaap
* 2013: Voetspore: Agulhas tot Alexandrië
* 2014: Voetspore 2 - 'n kookboek vir 4x4-entosiaste
* 2015: Voetspore op die Ewenaar - 'n reis van Lamu tot Muanda
* 2020: Voetspore in Suid-Afrika. 'n Reisgids
* 2021: Voetspore in Suid-Afrika 2. 'n Reisgids.

## Bronne 
* Botha, Marzahn: "Dié keer volg span spore deur Oos-Afrika" *Beeld* 26 Julie 2011.
* Retief, Hanlie: "Diep voetspore van 'n ‘brother’" *Rapport* 20 Julie 2014.
* Blumenthal, Mari: Voetspore: Van een reeks tot sakesukses  (*Netwerk24* – intekening benodig.)

## Verwysings
Erika Barnard

**Erika Barnard** is 'n Suid-Afrikaanse skrywer.

## Lewe en skryfwerk 
Die eerste twee bundels uit hierdie digter se pen word gepubliseer onder die naam Erika Nöthling, naamlik *Intermezzo* (1968) en *Dal Segno* (1974). Kannemeyer verwys na die liefdesverse en "anekdotiese gedigte waarin sy van kindertaal gebruik maak". 

Haar dogter, Nini Nöthling Bennett, is ook 'n digter en skrywer en het as Nini Bennett die digbundels *Kodeks* (2011), *Boekstaaf* (2015) en *Donkerwerk* (2019) gepubliseer.

Onder die naam Erika Barnard verskyn in 1982 die digbundel “***Animato***”, waarin sy veral oor die liefde en meditasies oor die natuur dig. Die titel dui op die vele musiekterme wat in die gedigte gebruik word en “animato” beteken lewendig en opgewek. Die bundel word in twee dele verdeel, “*briewe aan jacques*” en “*briewe aan melodie*”. Sy slaag daarin om die liefde met musiek te vereenselwig en die een in terme van die ander te laat spreek.

Die eerste deel handel oor die gevoelens na 'n mislukte verhouding, waar die eertydse liefde in musiekterme uitgedruk word asof dit soos 'n melodie was, maar wat spoedig in wanklanke verander. Hierdie gedigte het dan ook 'n sterk seksuele inslag. Die tweede deel is nabetragtende briewe oor die liefde wat bestaan het. 

Tot 2020 het literatuurgeskiedenisse en bibliografieë twee digters en twee debute aangedui, voordat dit duideik geword het dat Erika Nöthling en Erika Barnard een mens is. 

In 2020 word haar gedig ‘*ek sal die mantel wees om jou styl*’ in *Vers en vrou* opgeneem. 

## Publikasies 
* Nöthling, Erika. 1968. *Intermezzo.* Pretoria: Van Nieuwenhuizen.
* Nöthling, Erika. 1974. *Dal segno.* Pretoria: Van Schaik.
* Barnard, Erika. 1982. *Animato*. Johannesburg: Perskor.
* **1982 -** Animato 

## Verwysings
Jaco Barnard-Naudé

**Jaco Barnard-Naudé** is 'n Suid-Afrikaanse navorser en skrywer wat in die laat 1970's in Pretoria gebore is. Die antwoord (in die vorm van 'n brief onderteken deur Nèlleke de Jager) is dat die manuskrip nie publiseerbaar is nie, maar Charles Fryer, op daardie stadium Tafelberg se Hoof van Fiksie, bring uitvoerige kommentaar in potlood op die manuskrip aan, wat as besondere motivering dien. In die vroeë 2000's publiseer hy van sy gedigte op *LitNet* en vyf daarvan word in 2013 opgeneem in *Nuwe stemme 5,* onder redaksie van Heilna du Plooy en Loftus Marais. In Mei 2024, verskyn sy debuutdigbundel, *om my kastele in Spanje te sloop* by Human & Rousseau (nou met Nèlleke de Jager as sy redakteur), na die verloop van 'n periode van vyftien jaar sedert sy registrasie vir die MA-graad in Kreatiewe Skryfwerk by die Universiteit van Kaapstad onder leiding van professor Joan Hambidge.

## Bronnelys 
* Versindaba: http://versindaba.co.za/2013/06/03/onderhoude-nuwe-stemme-5-digters-1/ 

## Verwysings
Skryf in Afrikaans

**Ink.org.za** is 'n Afrikaanse webwerf waarop digters, skrywers en liriekskrywers hulle werk kan publiseer. Dit bied 'n platform vir skrywers om blootstelling op die Internet te kry. Kompetisies word gereeld aangebied waartydens pryse gewen kan word. Gala-aande word ook aangebied waar toekennings vir die beste bydrae in elke kategorie gegee word.

Daar is verskeie afdelings waarin lede hulle skryfwerk kan tentoonstel:
* Publikasie van skryfwerk
* Algemeen / Gorrel
* Artikels
* Gedigte
* Rubrieke
* Musiek & Liriek (mp3 & mp4)
* Liegstories
* Verhale –
** Jeug / Kinderverhale
** liefdesverhale
** reisverhale
** geskiedenis
** wetenskapfiksie

In die opleidingsafdeling is daar modules beskikbaar waar besoekers meer oor die skryfkuns kan leer. Die biblioteek-afdeling bied besoekers gedigte van al die groot meesters (oud en nuut).

## Eksterne skakels 
* http://www.ink.org.za/
Harlekynvylvis

Die **Harlekynvylvis** (*Oxymonacanthus longirostris*) is 'n vis wat voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Longnose filefish*. Die vis kan maklik verwar word met die Rooiseeharlekynvylvis (*Oxymonacanthus halli*).

## Identifikasie 
Die vis word tot 10&nbsp;cm lank. Die vis het 'n slanke lyf met 'n gepunte snoet en 'n bek wat opwaarts wys. Die lyf is groen en vol oranje kolle terwyl daar 'n oranje streep oor die snoet is. Daar is ook 'n swart kol op die stertvin.

Die vis leef in vlak koraalriwwe en tropiese strandmere waar die korale welig groei. Hulle word gevind in water wat 1 tot 30&nbsp;m diep is. Die onvolwasse visse leef in groepe saam en die volwasse visse in pare. Hulle vreet poliepe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* https://www.fishbase.de/summary/Oxymonacanthus-longirostris.html
Modder en Bloed

**Modder en Bloed** is 'n rolprent wat op 1 April 2016 in Suid-Afrika uitgereik is. Dit is 'n oorlogsdrama oor Boerekrygsgevangenes wat in die jaar 1901 afspeel, eers in die distrik Colesberg en dan op die eiland Sint Helena. Die dialoog is sowat om die helfte in Afrikaans en Engels.

## Sien ook 
* Lys van Afrikaanse rolprente
Abchasiërs

: *Hierdie artikel handel oor die etniese groep. Vir die taal, sien Abchasies.*

[duimnael|links|Verspreiding van Abchasiërs in die [Kaukasus-streek in rooi]]
Die **Abchasiërs** (Abchasies: Аҧсуа, *Apswa*; Georgies: აფხაზები [ɑpʰxɑzɛbi]) is 'n Noordwes-Kaukasiese etniese groep inheems aan Abchasië, 'n omstrede gebied wat volgens internasionale reg tot Georgië behoort, in die Kaukasus-streek langs die oostelike Swartseekus. Hulle praat Abchasies, 'n Noordwes-Kaukasiese taal, as moedertaal en Turks, Russies of Georgies as tweede taal.

Die meeste Abchasiërs leef in Turkye, gevolg deur Abchasië en Rusland en is aanhangers van die Oosters-Ortodokse Kerk of die Soennitiese Islam, gevolg deur die Abchasiese tradisionele godsdiens. Die etniese groep van die Abchasiërs is verwant aan die Abazyne, Adigea en Oebyke wat in die Russiese deelgebiede Karatsjai-Tsjerkessië en Adigea noordwes van die Kaukasus leef.

## Verwysings 
## Eksterne skakels
Sandveldlelie

Die **Sandveldlelie** (*Gladiolus caryophyllaceus*) is 'n plant en geofiet wat hoort tot die Iridaceae-familie.

Die spesie is endemies aan Suid-Afrika en kom in die Wes-Kaap vanaf Namakwaland tot Caledon en ooswaarts na die Swartberge voor. Op die SANBI-rooilys is dit as *veilig* (LC) gelys, omrede dit ook in ontoeganklike plekke in die berge groei, waar dit nie bedreig word nie.

## Galery 

Gladiolus caryophyllaceus 5Dsr 0412.jpg
Gladiolus caryophyllaceus 5Dsr 0411.jpg
Gladiolus caryophyllaceus by John and Margaret Herschel.jpg

## Verwysings 
## Eksterne skakels 
* https://eol.org/pages/5867800
Thérèse Bartman

**Thérèse Bartman** is 'n Suid-Afrikaanse skrywer en is in 1957 gebore. Sy word in Pretoria groot en behaal in 1978 'n B.A. Drama-graad aan die Universiteit van Pretoria.

## Lewe en werk 
Daarna is sy joernalis by *Die Burger* en televisieregisseur. Sy studeer verder in narratiewe terapie en feministiese teologie en word terapeut en gemeenskapswerker. As deel van haar navorsing vir die meestersgraad doen sy berading by Fanie Theron Laerskool en later ook by Petunia Laerskool, waar sy onder andere berading doen vir kinders wat onderworpe is aan geweld en misbruik. Sy behaal dan in 2002 die M.Th.-graad aan die Universiteit van Suid-Afrika met 'n verhandeling oor “*Transforming a school community: facilitators living values”*. In 2008 voltooi sy haar doktorsgraad in Praktiese Teologie (D.Th.-graad) aan die Universiteit van Suid-Afrika met 'n proefskrif getiteld “*Pastoral care and the challenge of poverty: when opening hearts and minds create possibilities in a marginalised school community*”. Sy is getroud met Victor Hulme en hulle het twee seuns en bly in Kaapstad.

Sy is besonder aktief in haar gemeenskap en is veral betrokke by projekte wat kinders uit voorheen benadeelde gemeenskappe help. In 2006 begin sy 'n skrywersgroep met jongmense van Scottsville in Kraaifontein. Hul eie toneelstuk, “*Die groot gevaar op*”, oor die gevare van Tik in hul gemeenskap word in 2008 by onder andere die Woordfees op Stellenbosch opgevoer. Met haar aanmoediging skryf hulle ook poësie en woon haar gereelde werksessies in die gemeenskap by. Sy versamel hulle gedigte in 'n bundel wat sy “*Piemp*” noem (wat in die township-sleng beteken om uit te praat). In Scottsville is sy ook verantwoordelik vir die stigting van skoolbiblioteke by Scottsville Sekondêre Skool en Petunia Laerskool. In April 2013 stig sy saam met Linda van Duuren  die *Cape Town Narrative Co-op* (www.capetownnarrativeco-op.org ). Hierdie organisasie se missie is om deur werkswinkels en opleiding die voordele van Geselsterapie in die skool, niewinsgewende  en ander organisasies te vestig. Sy is verder betrokke in 'n mentorskap-projek saam met plaaslike onderwysers en maatskaplike werkers wat met kwesbare jongmense in 'n hoërskool en jeugtronk in Wellington werk. As mentor en evalueerder werk sy saam met Musicworks, 'n niewinsgewende organisasie van Kaapstad, om musiek in die lewens van jongmense in die Kaapse Vlakte te bevorder. Sy inisieer ook 'n liedjieskryf-projek in Khayelitsha onder jongmense wat geraak word deur MIV/Vigs.

## Skryfwerk 
Haar verse verskyn in *Standpunte* en *Tydskrif vir Letterkunde* en word opgeneem in “*Nuwe stemme 3*” en “*Groot verseboek*”. In 2005 tree sy by beide Woordfees en Versindaba op Stellenbosch op. Sy skryf ook verhale vir kinders in die Sterstorie-reeks, insluitende “***Moenie my soen nie***” en “***Skoolkonsert***”. “***Hier woon ek***” is verhale oor die mense wat in die leerling se straat bly.

## Publikasies 
**1996**
* Moenie my soen nie
* Skoolkonsert
**2003**
* Hier woon ek

## Verwysings
Bets Basson

**Bets Basson** is 'n Suid-Afrikaanse skrywer en is in 1934 gebore.

## Lewe en werk 
Sy studeer aan die Heidelberg Onderwyskollege, waar sy in 1954 'n Onderwysdiploma verwerf. Daarna hou sy skool by die Laerskole Aucklandpark, Unika, Hugenoot, Richmond en laastens by Trap der Jeugd in Vrededorp in Johannesburg, waar sy vanaf 1980 tot 1984 die hoof is. Intussen studeer sy verder en behaal in 1960 die Lisensiaat in Drama en Spraakopleiding aan die Universiteit van Suid-Afrika en in dieselfde jaar 'n verdere Onderwysdiploma in Minimale breindisfunksie en Spesiale Onderwys by die Onderwyskollege vir Verdere Opleiding. Vanaf 1960 tot 1995 bedryf sy haar eie geregistreerde ateljee in Drama-onderwys en met hierdie ateljee verower sy talle diplomas en trofeë. Vanaf 1984 is sy betrokke by en vanaf 1987 tot 1994 is sy die hoof van die *Johannesburg College of Education* se sentrum vir hoogs begaafde leerlinge. In hierdie kapasiteit doen sy baanbrekerswerk vir die erkenning van Drama as 'n sewende vak op skoolvlak.

Sy is vanaf 1960 lid van die Uitvoerende Raad van die Suid-Afrikaanse Gilde vir spraak en drama onderwysers, waar sy vanaf 1985 lid is van die uitvoerende raad en tussen 1990 en 1992 voorsitter is van die Raad. Hier is sy 'n stigterslid en kurrikulumbeplanner van die Gilde se Lisensiaat wat aangebied is deur Wits Technikon. In 1986 is sy 'n stigterslid (later erelid) en voorsitter van die Raad van Afrikaanse Beoordelaars; vanaf 1970 eksaminator by die Suid-Afrikaanse Gilde vir Spraak- en Drama-Onderwys en nasionale koördineerder van Mondelinge Kommunikasie en Vertolkingskunde; en vanaf 1970 is sy beoordelaar van kunswedstryde, toneelfeeste en redenaarskompetisies. Sy is ook vanaf 1970 tot 1995 betrokke by die regie van skoolleerlinge en studente se drama-opvoerings. Van 2004 tot 2009 is sy regisseur van verskeie opvoerings van Herman Charles Bosman se werk by die Grahamstad Nasionale Kunstefees, insluitende “*A leopard, a tree, Bosman, you & me*”, “*Chocolate*”, “*Bosman’s women*”, “*Wild & fragrant*” en ''"Bosman's veld maiden"*.

## Skryfwerk 
Sy publiseer “***Vyf en sewentig monoloë***” en “***Vyf en veertig samesprake**''”, met beide versamelings wat in ouderdomsgroepe opgedeel is en stukke bevat wat op die verhoog maar ook in die klaskamer opgevoer kan word. 

## Publikasies 
* **1988** Grimeer is pret
* **1991** Vyf en sewentig monoloë
* **1992** Vyf en veertig samesprake

## Verwysings
Jacques Andrés

**Jacques Andrés** is 'n skuilnaam vir die Suid-Afrikaanse skrywer Gerard Jacobus Combrink. Hy is veral bekend oor die boeke wat hy onder die skuilnaam Jacques Andrés skryf.

## Publikasies 
**1976**
* As die kavalier bemin
**1977**
* Tropiese geweld
**1978**
* Nina die nimf en die kaptein

* Nina en die sjeik
**1979**
* Nina die slavin
Max Basson

**Max Basson** is 'n Suid-Afrikaanse skrywer en hy skryf verskeie romans.

## Lewe en skryfwerk 
Die plaas “***Barnardsrus***” is reeds vir baie geslagte in die besit van die Barnards, met die opdrag van die grondlegger dat dit geslag vir geslag deur die Barnards bewerk moet word en dan beter nagelaat word aan een uitgesoekte Barnard wat die beste toegerus is om die plaas te versorg. Die wewenaar Armand Barnard het vier seuns. Hulle is die ingenieur Tobie, Chris en Rudolf wat beide landbougrade het en uitgeknip is vir boer, en Stefan wat nog op skool is. Die dogters is Lize wat die huishouding behartig en getroud is met Johan Erasmus, diereversorger op die plaas, en Manda wat nog op hoërskool is. Almal is hartstogtelik lief vir die plaas en dit gaan baie wysheid kos om die plaas aan die regte Barnard te oorhandig. Die staatsamptenaar Albert du Toit arriveer egter op die dorp en gee kennis van die regering se voorneme om grond aan te koop vir konsolidasie met 'n swart tuisland ter uitvoering van die apartheidsbeleid. 'n Groot deel van Barnardsrus is vir hierdie doel geoormerk. In “***Die Dapa-erflating***” word Ferdi Morkel se lewe eensklaps op sy kop omgekeer. Sy oom Daniël maak aan hom die offer van die erflating van Morkelsvlei en die voortsetting van die  beroemde Dapa-stoetery, wat groot rykdom sal beteken. Sy pa het egter nooit melding gemaak van sy broer Daniël nie, het Morkelsvlei meer as dertig jaar gelede verlaat en is hewig ontsteld wanneer hy van hierdie verwikkelinge hoor. Op Morkelsvlei is daar ook Donna Bonzet, wat vas oortuig was daarvan dat sy Morkelsvlei sal erf, totdat oom Daniël van Ferdi se bestaan bewus geword het. “***Katrin***” leef van kleinsaf in die skadu van haar ouer suster Ilse. Sy kom ook in opstand teen haar familie se standbewuste en hooghartige omgang met ander. By haar baas Ulrich leer sy lewenswaarhede aan, soos dat materiële dinge nie noodsaaklik is vir geluk nie. Wanneer haar familie dan deur oormatige uiterlike vertoon in finansiële verknorsing beland, kom Katrin tot hulle redding. Sy het egter groter uitdagings wat op haar wag.

## Publikasies 
* **1976** Barnardsrus
* **1978** Die Dapa-erflating
* **1981** Katrin
* **1987** Addie van die Terebinte

## Verwysings
Aldo Behrens

**Aldo Behrens** is 'n Suid-Afrikaanse skrywer en is van 1979 tot 1982 as dosent verbonde aan die Windhoek Onderwyskollege.

## Lewe en werk 
In 1985 word hy aangestel as professor en hoof van die Departement Drama aan die Universiteit van Namibië. In 2001 word hy Dekaan van die Fakulteit Menslike en Sosiale Wetenskappe, 'n pos wat tot met sy aftrede in 2004 beklee. Daarna is hy voltyds verbonde as direkteur van die jaarlikse Bank Windhoek Kunstefees. Hy is 'n dramaturg, akteur en regisseur.

## Skryfwerk 
Hy skryf die eerste werkteks van die drama “Gyselaars”, wat in 1979 en 1980 onder sy regie opgevoer word deur die studente van die Windhoek Onderwyskollege. In 1988 gee hy die teks oor aan George Weideman, wat dit grondig verwerk en dit by die Kampustoneelfees in Pretoria en Windhoek onder Weideman se naam opgevoer is. Van die ander dramas wat Behrens skryf en regisseer sluit in “Dors” (2004), “Voete van 'n gemsbok” (2010) en “The Mi-racle (A Namibian crucifixion)” (2012). Die musiekproduksie “Genadendal” (2014) is gebaseer op die gedigte van R.K. Belcher, terwyl Randall Wicomb die musiek geskryf het.

## Ander Verwysings 
* Esat: http://esat.sun.ac.za/index.php/Aldo_Behrens
* Republikein: http://www.republikein.com.na/byvoegsels/musiekfantasie-genadendal-met-behrens-wicomb-en-decaluwe.229663 
* Universiteit van die Vrystaat: http://etd.uovs.ac.za/ETD-db/theses/available/etd-10182011-130452/unrestricted/Beuke-MuirCM.pdf

## Verwysings
Rooiseeharlekynvylvis

Die **Rooiseeharlekynvylvis** (*Oxymonacanthus halli*) is 'n vis wat endemies is aan die Rooisee. In Engels staan die vis bekend as die *Red Sea longnose filefish*. Die vis kan maklik verwar word met die Harlekynvylvis (*Oxymonacanthus longirostris*).

## Identifikasie 
Die vis word tot 7&nbsp;cm lank. Die vis het 'n slanke lyf met 'n gepunte snoet en 'n bek wat opwaarts wys. Die lyf is groen en vol oranje kolle terwyl daar 'n oranje streep oor die snoet is. Daar is ook 'n swart band op die stertvin se rand; dit het nie 'n swart kol op die stertvin se basis nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Oxymonacanthus-halli.html
Maria Magdalena Bekker

**Maria Magdalena Bekker** is 'n Suid-Afrikaanse skrywer. Sy in 1938 gebore. Haar dogter Mari van den Berg word later ook 'n bekende skryfster.

## Skryfwerk 
Sy skryf ontspanningsverhale. “***Wag op die stilte***” (1967) ondersoek die onvervulde drange in die mens se lewe, wat selfs aanleiding daartoe gee dat 'n ryk meisie haar aan diefstal skuldig maak. “***Deur donker nagte***” (1970) se hoofkarakter is Thomas Brusset. Hy is ongelukkig getroud met die bitsige Sara en ontmoet dan vir Tina. So beland hy in die maalstroom van 'n ongelukkige huwelik en 'n buite-egtelike verhouding, wat kort voor lank dreig om sy lewe uitmekaar te skeur. Cobus du Plessis is in “***Seun van gister***” (1990) onder die indruk dat sy pa en sussie in 'n seiljagongeluk dood is. Hy word by sy tant Wilna op die plaas Eersterust groot. Net voordat hy as veearts gaan praktiseer, kom hy op die plaas op dokumente af wat bewys dat sy pa nog lewe. Hy vertrek dan na Matimahala, 'n wildsplaas in die Laeveld, wat sy pa Robert saam met 'n vennoot besit. Sy pa stel hom aan as toergids en hy leer sy pa se vennoot en sy pa se tweede vrou ken. In 1993 wen sy die Ela Spence-medalje vir beste oorspronklike liefdesverhaal wat by die uitgewer J.P. van der Walt verskyn het met “***Donkermaan, nuwemaan***” (1993). “***Kreupelbaai se kinders***” (1994) handel oor die mense van hierdie klein kusdorpie. Die vissersbedryf wat die dorpie gevoed het is nou geskiedenis en die mense kry swaar. Beyers Niemand beland op die dorpie en gaan in die Herberg, die plaaslike hotel, tuis. Sy koms maak weer ou wonde oop vir die bejaarde en verbitterde Dorothea Hansen. Boonop is haar kleindogter Milla veels te ingenome met hierdie nuwe aankomeling op die dorp.

## Publikasies  
**1961**
* Moord in Buxtonstraat
* Onheil oor Sonlig
**1962**
* Driehoek van die dood
**1964**
* Die nag is lank
**1966**
* Noem my Mara
* Waarom vlug jy?
**1967**
* Agter die newels
* Die gebarste spieël
* Langs die kortpad
* Sluier oor haar verlede
* Wag op die stilte
**1968**
* Die laaste strale
**1969**
* Agter die skerms
* Tot ons weer ontmoet
**1970**
* Deur donker nagte
**1971**
* Op brose skouers
**1972**
* Agter die skerms
* Die toe deur
**1973**
* Vroue in die skemer
* Wie was Jacques de la Rey?
**1974**
* Gee my jou hand
**1976**
* Waar jy liefde vind
**1981**
* 'n Bietjie herfsgeluk
**1983**
* Skadu oor ons paradys (saam met Henriëtte Fouché en Karen Linde)
**1990**
* Seun van gister
**1991**
* Sterrepad na die hart
**1992**
* Nagte wat fluister
**1993**
* Donkermaan, nuwemaan
**1994**
* Kreupelbaai se kinders
**1995**
* Die nag is lank
* Wie is my naaste?

## Verwysings
Oxymonacanthus

**Oxymonacanthus** is 'n genus wat hoort tot die familie *Monacanthidae*.

Daar is net twee spesies wat hoort tot die familie:
* *Oxymonacanthus halli* - Rooiseeharlekynvylvis
* *Oxymonacanthus longirostris* - Harlekynvylvis

*Oxymonacanthus longirostris* kom onder andere aan die ooskus van Suid-Afrika voor terwyl *Oxymonacanthus halli* endemies is aan die Rooisee.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* http://www.itis.gov/servlet/SingleRpt/SingleRpt?search_topic=TSN&search_value=173231
Gagaoesiërs

: *Hierdie artikel handel oor die etniese groep. Vir die taal, sien Gagaoesies.*

Die **Gagaoesiërs** (Gagaoesies: *Gagauzlar*) is 'n Turkiese etniese groep inheems aan die outonome gebied Gagaoesië in Moldowa. Hulle praat Gagaoesies, 'n Turkiese taal, as moedertaal en Russies of Moldawies/Roemeens as tweede taal.

duimnael|links|Nie-amptelike vlag van die Gagaoesiërs
Die meeste Gagaoesiërs leef in Gagaoesië (Moldowa), gevolg deur Oekraïne, Turkye en Rusland. In Oekraïne leef Gagaoesiërs veral in die oblaste Odessa en Saporisja en in Rusland in die outonome republiek Kabardino-Balkarië.

In teenstelling met die ander Turkiese volke wat hoofsaaklik Islamities is, is die meeste Gagaoesiërs aanhangers van die Oosters-Ortodokse Kerk.

## Verwysings 
## Eksterne skakels
Tian Schoeman

**Tian Schoeman** (gebore in Pretoria op 23 September 1991) is 'n rugbyspeler wat vir die Blou Bulle in die Curriebeker speel en vir die Bulls in Superrugby. 

## Eksterne skakels 
* SA Rugby - Tian Schoeman 
* itsrugby.co.uk profiel
Bulhoek

[duimnael|regs|270px|Die gerestoureerde opstal op die plaas Bulhoek, distrik [Steynsburg.]]
[duimnael|regs|300px|[Ella Eloff-van der Walt speld die Kruger-medalje op die bors van dr. De Vos Malan tydens die drie dae lange fees op die plaas Bulhoek as deel van die Simboliese Ossewatrek, 1938.]]

**Bulhoek** is 'n geskiedkundige plaas in die Oos-Kaap, Suid-Afrika.

Op hierdie plaas het Elsie Steyn, pres. Paul Kruger se moeder, haar jeugjare deurgebring. Ná haar huwelik met Casper Kruger in September 1820 het die egpaar van tyd tot tyd hier gewoon. Volgens oorlewering is Paul Kruger op 10 Oktober 1825 hier gebore. 

Elsie Kruger se broer A.P.J. Steyn was die siel van die onderneming om 'n dorp en gemeente van die Gereformeerde Kerk in die omgewing van Steynsburg gestig te kry. Die dorp Steynsburg en Gereformeerde kerk Steynsburg is dan ook na hom genoem.

## Bron 
*  Van der Vyver, G.C.P. en Jooste, J.P. 1972. In: *Gereformeerde Kerk Steynsburg 1872–1972*. Steynsburg: Gereformeerde Kerkraad.
Argonoute

duimnael|Die Argonoute met hul skip, die Argo.
duimnael|Roete wat die Argonoute gevolg het.

Die **Argonoute** (Antieke Grieks: *Ἀργοναῦται*, *Argonautai*) is 'n groep sterk, dapper mans in antieke Griekse stories wat saam met Jason in die skip Argo geseil het om na die Goue Vlies te gaan soek.

In die Griekse mitologie was Jason die seun van Eson en die leier van die Argonoute. Jason het vir Argos, 'n groot skeepsbouer, gevra om vir hom 'n skip met 50 roeispane te bou. Daarna het hy boodskappers na elke paleis in Griekeland gestuur om vrywilligers bymekaar te maak. Die skip is die Argo genoem, en die seilers daarvan Argonoute. Hy het die Goue Vlies, wat van sy familie gesteel is, met die hulp van Medea gaan soek en uiteindelik teruggekry.

Van die vrywilligers: Boreade (seuns van Boreas, die Noordewind) wat kon vlieg, Herakles, Filoktetes, Peleus, Telamon, Orfeus, Kastor en Polluks, Atalanta en Eufemos.

## Verwysings 
## Eksterne skakels 
*
Juma Masjid-moskee

Die **Juma Masjid-moskee** (Arabies: جمعة مسجد, *Juma Masjid*, letterlik: "Moskee van Samekoms") is 'n moskee in Durban, KwaZulu-Natal, Suid-Afrika.

## Oorsprong 
In Augustus 1881 het Aboobaker Amod Jhaveri en Hajee Mahomed Hajee Dada 'n plek in Greystraat (nou bekend as Doctor Yusuf Dadoo) van K. Moonsamy vir 115 pond gekoop met die doel om 'n moskee daar te bou. Dit is die eerste moskee wat in Durban gebou is en dit verteenwoordig die Moslembevolking van die stad.
Onrusrivier

**Onrusrivier** is 'n klein nedersetting in die Overberg-distriksmunisipaliteit in die Wes-Kaap. Dit lê aan die mond van die gelyknamige rivier wat suidweswaarts verby verskeie wingerdplase in die Hemel-en-Aarde-vallei loop. 

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. 

## Verwysings
Rooistertvylvis

Die **Rooistertvylvis** (*Pervagor janthinosoma*) is 'n vis wat voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Redtail filefish*. Die onvolwasse visse mag die Oos-Kaap bereik.

## Identifikasie 
Die vis word tot 14&nbsp;cm lank. Die voorste gedeelte van die lyf is donkerblou en die agterste helfte is groenbruin. Die stertvin is prominent oranje-rooi van kleur terwyl daar ook 'n swart streep op die kieue deksel is.

Die vis leef in tropiese strandmere en aflandige koraal- en rotsriwwe in water wat 2 tot 20&nbsp;m diep is. Die vis is gebiedsgebonde en sku; hulle skuil soms die korale. Hulle is meestal ook alleenlopers en kom ook voor in pare. Die vis vreet alge en 'n verskeidenheid klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/SpeciesSummary.php?ID=4368&genusname=Pervagor&speciesname=janthinosoma&AT=Pervagor+janthinosoma&lang=English
Brenthurst-biblioteek

Die **Brenthurst-biblioteek** in 'n privaat versameling van Africana in Parktown, Johannesburg.

Hierdie biblioteek het ontwikkel uit die persoonlike versamelings van sir Ernest Oppenheimer en Harry Oppenheimer. Alhoewel die klem in die versameling op Suider-Afrika lê, word die hele Afrika weerspieël.

Die versameling bestaan uit 'n 20&nbsp;000 boeke, 2&nbsp;000 pamflette, ou tydskrifte, landkaarte, kunswerke en  skilderye (o.a. van Thomas Baines) en foto's (o.a. unieke foto's van mynboubedrywighede). In die manuskripversameling is briewe en dagboeke van sendelinge, vroeë reisigers, soldate en politici. Uit die versameling kan duidelik gesien word wat die belangstellings van die Oppenheimers was: geskiedenis, politiek, volkekunde, biografie, plant- en dierkunde.

In die biblioteek is ook die uitgewersmaatskappy en boekbindery **Brenthurst Press** gevestig. Hierdie firma is in 1974 gestig met as doel die publikasie van Africana en as kenmerk hoogstaande redigeer-, druk- en bindwerk.

Die besondere gebou waarin die biblioteek en uitgewer gehuisves word, is op 23 Februarie 1984 geopen. Dit is 'n ontwerp van die argitek Hans Hallen.

Navorsers kan die biblioteek slegs op afspraak besoek.

## Bibliografie 
* The Brenthurst Library: a series of treasuries. Lantern, tydskrif vir kennis en kultuur, Julie 1984, jaargang 33, nr. 3.
* www.brenthurst.org.za
Rugstekel-koeivis

Die **Rugstekel-koeivis** (*Lactoria fornasini*) is 'n vis wat voorkom in die Indiese Oseaan, die weste van die Stille Oseaan, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Backspine cowfish*.

## Identifikasie 
Die vis word tot 15&nbsp;cm lank. Daar is 'n doringagtige stekel op die in die middel van die rug. Die kleur van die vis varieer baie; dit kan geel wees met blou of pers kolletjies. Dit kan ook donkerbruin wees met pers kolletjies met geel rante. Die vis verander sy kleur na aanleiding van sy omgewing.

Hulle leef in tropiese strandmere, riviermondings en aflandige riwwe in water wat 1 tot 40 m diep is. Die vis is gewoonlik 'n alleenloper en vreet bodemongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/SpeciesSummary.php?ID=7837&genusname=Lactoria&speciesname=fornasini&AT=Lactoria+fornasini&lang=Engli

## Verwysings
Maanafstand

[thumb|260px|'n Maanafstand, 384&nbsp;399&nbsp;km, is die gemiddelde afstand tussen die Aarde en die Maan. Die werklike afstand verskil egter deur die loop van die Maan se wentelbaan. Dié foto vergelyk die skynbare grootte van die Maan op sy naaste punt ([perigeum) en verste punt (apogeum) aan die Aarde.]]

Die oombliklike afstand tussen die Aarde en die Maan is die afstand tussen die middel van die Aarde en die middel van die Maan. Die term** maanafstand** of** kenmerkende Aarde-Maanafstand** kan egter ook 'n sterrekundige meeteenheid wees. Tegnies gesproke is dit die halwe lengteas van die geosentriese maanwentelbaan. Die gemiddelde maanafstand is sowat 385&nbsp;000&nbsp;km, of 1,3&nbsp;ligsekonde. Dit is rofweg 30 keer die Aarde se deursnee, en 'n aaneenlopende vliegtuigvaart oor dié afstand sal meer as twee weke duur. Sowat 389 maanafstande is een astronomiese eenheid (rofweg die afstand tussen die Son en die Aarde).

"Maanafstand" word gewoonlik gebruik om die afstand van nabyaardevoorwerpe te meet. Die maan se halflengteas is 'n belangrike sterrekundige gegewe. Dit het implikasies vir die toets van swaartekragteorieë soos die algemene relatiwiteitsteorie en vir die verfyning van ander sterrekundige waardes, soos die massa, radius en rotasie van die Aarde. Dit is ook nuttig om die Maan se radius en die afstand na die Son te meet.
[thumb|800px|'n Foto van die Aarde en die Maan deur die [OSIRIS-REx.]]

*1 AE =  maanafstande.
*1 ligjaar = 24&nbsp;611&nbsp;700 maanafstande.

## Verwysings
## Skakels
Jason Jenkins

**Jason Jenkins** (gebore 2 Desember 1995 in Pretoria, Suid-Afrika) is 'n rugbyspeler wat vir die Blou Bulle in die Curriebeker en die  in Superrugby op slot speel.

## Springbokloopbaan 
Jenkins maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 22 jaar.

## Verwysings 
## Eksterne skakels 
* 
* Jason Jenkins by itsrugby.co.uk
Montenegryne

: *Hierdie artikel handel oor die etniese groep. Vir die taal, sien Montenegryns.*

Die **Montenegryne** (Montenegryns: Црногорци / *Crnogorci*, [tsr̩nǒɡoːrtsi] of [tsr̩noɡǒːrtsi]) is 'n Slawiese nasie en etniese groep inheems aan Montenegro en aangrensende lande van die Balkanskiereiland, wat Montenegryns, 'n Suid-Slawiese taal, as moedertaal praat. Hulle vorm die titulêre nasie van Montenegro en maak volgens die laaste sensus van 2011 omtrent 45% van dié land se bevolking uit.

duimnael|links|Taalkundige struktuur van Montenegro volgens nedersettings in 2011, rooi is Montenegryns en blou Serwies
duimnael|links|Taalkundige struktuur van Montenegro volgens nedersettings in 2003, rooi is Montenegryns en blou Serwies
Wêreldwyd leef daar sowat 500&nbsp;000 Montenegryne, waarvan 278&nbsp;865 in Montenegro. Daarbenewens vorm Montenegryne belangrike minderhede in Serwië, Bosnië en Herzegowina, Kroasië, Noord-Masedonië, Slowenië en Albanië. Naas Montenegryne vorm Serwiërs die grootste etniese minderheid in Montenegro met 178&nbsp;110 (28,7%).

Montenegryne word soms as 'n subgroep van die Serwiërs en soms as 'n eie etniese groep langs ander Suid-Slawiese volke soos Bosniake, Bulgare, Kroate, Masedoniërs, Serwiërs en Slowene beskou. Hierdie definise hang af van die klassifikasie van hul moedertaal as 'n Serwiese dialek of as 'n selfstandige taal.

## Verwysings 
## Eksterne skakels
DHL

**DHL** is 'n internasionale dogtermaatskappy van die nasionale Duitse posonderneming Deutsche Post DHL. Oorspronklik was DHL 'n koerierdiens vir die versending van pakkette en briewe. Vandag is DHL 'n internasionale logistiekonderneming. Die maatskappy is in 1969 in San Francisco gestig. Die drie letters staan vir die drie familiename van die stigters daarvan: Adrian **D**alsey, Larry **H**illblom en Robert **L**ynn.

## Eksterne skakels 
* DHL se amptelike webtuiste
* 

Lêer:DHL-Fahrzeug.jpg|Afleweringswa
Lêer:B-757 Frachter, DHL.jpg|Vragvliegtuig
Lêer:2015-12 DHL SPD Bundesparteitag by Olaf Kosinsky-5.jpg|Hommeltuig